BILANȚUL VACCINĂRII: Peste 58.000 de români s-au vaccinat în ultimele 24 de ore.
Bilanţul de vaccinări în ultimele 24 de ore: Peste 58.000 de persoane au fost vaccinate. Au fost înregistrate 36 de reacţii adverse.
58.409 persoane au fost vaccinate în ultimele 24 de ore, conform statisticii realizate de Comitetul Naţional de Coordonare a Activităţilor privind Vaccinarea împotriva COVID-19.Dintre acestea, 27.548 au fost vaccinați cu prima doză, 5.026 cu a doua doză și 25.835 cu doza trei.În total 5.823.169 de persoane au fost imunizate de la începutul campaniei, iar 5.566.121 dintre acestea au schema completă de vaccinare. De asemenea, 412.475 de persoane au făcut şi doza a treia.Comitetul Naţional de Coordonare a Activităţilor privind Vaccinarea împotriva COVID-19 anunţă că, potrivit datelor furnizate de Institutul Naţional de Sănătate Publică, prin aplicaţia Registrul Electronic Naţional al Vaccinărilor, marţi, la ora 17.00, situaţia vaccinărilor în România este următoarea: numărul total de doze administrate de vaccin împotriva COVID-19 (începând cu data de 27 decembrie 2020) a ajuns la 10.873.225. Au fost utilizate 8.330.820 de doze Pfizer BioNTech, 762.564 de doze Moderna, 851.301 de doze AstraZeneca şi 928.540 de doze Johnson&Johnson.În ultimele 24 de ore au fost 36 de reacţii adverse în urma vaccinării.În ceea ce priveşte numărul total de reacţii adverse înregistrate la nivelul centrelor de vaccinare, începând din 27 decembrie 2020, sunt 17.602 de reacţii comune şi minore.